Α4-0325/95

Πρόταση κανονισμού του Συμβουλίου όσον αφορά την άμυνα κατά της ζημιογόνου τιμολόγησης των πλοίων(CΟΜ(95)0473 - C-0548/95 - 95/0258(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 26α (νέα)

>Κείμενο μετά την ψηφοφορία στο ΕΚ>

ότι η Επιτροπή πρέπει να θεσπίσει όλα τα απαραίτητα μέτρα προκειμένου να εξασφαλισθεί ομοιόμορφη ερμηνεία του κώδικα καταπολέμησης της ζημιογόνου τιμολόγησης από όλα τα μέρη της συμφωνίας ΟΟΣΑ[semigr ]

(Τροπολογία 2)

Αιτιολογική σκέψη 26β (νέα)

>Κείμενο μετά την ψηφοφορία στο ΕΚ>

ότι για να μπορέσει να εφαρμοσθεί σωστά το νέο μέσο καταπολέμησης της ζημιογόνου τιμολόγησης, η Επιτροπή οφείλει να θεσπίσει όλες τις απαραίτητες διατάξεις για να εξακριβώνει κατά πόσο είναι τεκμηριωμένοι στις μεγάλες εταιρείες συμμετοχής των τρίτων χωρών οι λογιστικοί καταλογισμοί όταν πρόκειται να εκτιμηθεί η διάρθρωση της τιμής κόστους[semigr ]

(Τροπολογία 3)

Αιτιολογική σκέψη 26γ (νέα)

>Κείμενο μετά την ψηφοφορία στο ΕΚ>

έχοντας υπόψη τη «μεγάλη σημασία» της συμφωνίας ΟΟΣΑ σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων και των νομοθετικών διατάξεων που απορρέουν απ' αυτήν για το κοινοτικό δίκαιο[semigr ]

(Τροπολογία 4)

Άρθρο 16, 1ο εδάφιο

>Αρχικό κείμενο>

Ο παρών κανονισμός αρχίζει να ισχύει την 1η Ιανουαρίου 1996. Δεν εφαρμόζεται σε πλοία των οποίων η αγορά συμφωνείται προ της 1ης Ιανουαρίου 1996, εκτός από τα πλοία των οποίων η αγορά συμφωνείται μετά την 21η Δεκεμβρίου 1994 και η παράδοσή τους εντός πενταετίας τουλάχιστον από την ημερομηνία της σύμβασης. Τα πλοία αυτά υπόκεινται στον παρόντα κανονισμό, εκτός εάν η ναυπηγική εταιρεία αποδείξει ότι η μεγάλη προθεσμία παράδοσης οφείλεται σε συνήθεις εμπορικούς λόγους και όχι για να αποφευχθεί η εφαρμογή του παρόντος κανονισμού.

>Κείμενο μετά την ψηφοφορία στο ΕΚ>

1. Ο παρών κανονισμός αρχίζει να ισχύει την ίδια μέρα με τη συμφωνία σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων[semigr ] συμφωνία που εγκρίθηκε στο πλαίσιο του ΟΟΣΑ.

2. Δεν ισχύει για τα πλοία των οποίων η αγορά συμφωνείται πριν από την έναρξη της ισχύος της συμφωνίας που αναφέρεται στην παράγραφο 1 του άρθρου αυτού, εκτός από τα πλοία των οποίων η αγορά συμφωνείται μετά την 21η Δεκεμβρίου 1994 και η παράδοσή τους εντός πενταετίας τουλάχιστον από την ημερομηνία της σύμβασης. Τα πλοία αυτά υπόκεινται στον παρόντα κανονισμό, εκτός εάν η ναυπηγική εταιρεία αποδείξει ότι η μεγάλη προθεσμία παράδοσης οφείλεται σε συνήθεις εμπορικούς λόγους και όχι για να αποφευχθεί η εφαρμογή του.

3. Η Επιτροπή μπορεί να ζητήσει πρόωρη αναδιαπραγμάτευση της συμφωνίας ΟΟΣΑ σε περίπτωση που ενδεχόμενη μη ομοιόμορφη ερμηνεία του κώδικα περί ζημιογόνου τιμολόγησης στον ναυπηγικό κλάδο προσβάλλει τις ομαλές συνθήκες του ανταγωνισμού. Η Επιτροπή πρέπει εάν χρειαστεί, να είναι έτοιμη να εξετάσει το ενδεχόμενο να επικαλεσθεί της διάταξη περί αποχωρήσεως που περιέχεται στο άρθρο 14 της συμφωνίας ΟΟΣΑ.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της προτάσεως κανονισμού του Συμβουλίου όσον αφορά την άμυνακατά της ζημιογόνου τιμολόγησης των πλοίων(CΟΜ(95)0473 - C-0548/95 - 95/0258(CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0473 - 95/0258(CΝS),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 113 της Συνθήκης ΕΚ (C4-0548/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0325/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.